షరీజ్ అహ్మద్

షరీజ్ అహ్మద్ (జననం 2003 ఏప్రిల్ 21) ఒక డచ్ క్రికెట్ ఆటగాడు.  అతను 2022 నుండి నెదర్లాండ్స్ జాతీయ క్రికెట్ జట్టుకు ఆడుతున్నాడు. అతను రైట్ ఆర్మ్ లెగ్ స్పిన్ బౌలర్.

 వ్యక్తిగత జీవితం 
అహ్మద్ 2003 ఏప్రిల్ 21న ఆమ్‌స్టర్‌డామ్‌లో జన్మించాడు  అతను తోటి నెదర్లాండ్స్ ఇంటర్నేషనల్ ఆటగాడు మూసా అహ్మద్‌కు తమ్ముడు. వారి తండ్రి నదీమ్ అహ్మద్, పాకిస్తాన్‌లోని లాహోర్ నుండి వలస వచ్చి, నెదర్లాండ్స్‌లో ఉన్నత స్థాయి క్లబ్ క్రికెట్ ఆడాడు. అతను, అతని కుమారులు ఆమ్‌స్టర్‌డామ్‌లోని గ్రోయెన్ ఎన్ విట్ CC కోసం ఆడారు. 

 జూనియర్ కెరీర్ 
2020 అక్టోబరులో, అహ్మద్ అండర్-18 స్థాయిలో అతని ప్రదర్శనలకు గాను, డచ్ అకాడమీ స్క్వాడ్‌లో ఎంపికయ్యాడు.  తరువాతి సెప్టెంబరులో, అతను 2022 ICC అండర్-19 క్రికెట్ ప్రపంచ కప్ కోసం యూరప్ గ్రూప్‌లో అండర్-19 క్వాలిఫికేషన్ మ్యాచ్‌ల కోసం డచ్ జట్టులో భాగమయ్యాడు.  గ్రూప్‌లో నెదర్లాండ్స్ తరఫున అత్యధిక వికెట్లు తీసిన బౌలర్‌గా కూడా నిలిచాడు. 

 అంతర్జాతీయ కెరీర్ 
2022 ఫిబ్రవరిలో, న్యూజిలాండ్ పర్యటన కోసం డచ్ పరిమిత ఓవర్ల స్క్వాడ్‌లలో స్థానం పొందిన తర్వాత అహ్మద్ తన తొలి సీనియర్ అంతర్జాతీయ పిలుపు అందుకున్నాడు.  2022 మేలో, వెస్టిండీస్‌తో జరిగే సిరీస్ కోసం డచ్ వన్డే ఇంటర్నేషనల్ జట్టులో అతను ఎంపికయ్యాడు.  అతను 2022 జూన్ 2న వెస్టిండీస్‌పై వన్‌డే రంగప్రవేశం చేసాడు. 

2022 జూలైలో, అతను జింబాబ్వేలో 2022 ICC పురుషుల T20 ప్రపంచ కప్ గ్లోబల్ క్వాలిఫైయర్ B టోర్నమెంట్ కోసం నెదర్లాండ్స్ ట్వంటీ20 ఇంటర్నేషనల్ (T20I) జట్టులో ఎంపికయ్యాడు.  అతను పాపువా న్యూ గినియాపై 2022 జూలై 11న తన తొలి T20I మ్యాచ్‌ ఆడాడు.  అతను న్యూజిలాండ్‌తో జరిగిన 1వ T20I లో 2/15తో నెదర్లాండ్స్‌కు అత్యుత్తమ బౌలర్‌గా నిలిచాడు. 

2023 మార్చిలో, అతను జింబాబ్వేతో జరిగిన సిరీస్ కోసం నెదర్లాండ్స్ వన్‌డే జట్టులో ఎంపికయ్యాడు.  రెండవ వన్‌డేలో, 2023 మార్చి 23న, అతను అంతర్జాతీయ క్రికెట్‌లో తన తొలి ఐదు వికెట్ల పంటను సాధించాడు. 

 మూలాలు 

వర్గం:జీవిస్తున్న ప్రజలు
వర్గం:2003 జననాలు